പുല്ലുപാറ ഉരുള്പൊട്ടല്: രക്ഷകരായത് ബസ് ജീവനക്കാരും ടാക്സി ഡ്രൈവര്മാരും പീരുമേട്: പെരുമഴയില് പുല്ലുപാറയിലുണ്ടായ ഉരുള്പൊട്ടലില് രക്ഷകരായത് ബസ് ജീവനക്കാര്. ഉരുള്പൊട്ടല് ഉണ്ടാകുമ്ബോള് അതുവഴി സഞ്ചരിച്ചിരുന്ന ബസ് ജീവനക്കാരും ടാക്സി ഡ്രൈവര്മാരുമാണ് അപകടത്തില്പെട്ടവരെ ജീവിതത്തിലേക്ക് കരകയറ്റിയത്. കെ.എസ്.ആര്.ടി.സി. കണ്ടക്ടര് ജെയ്സണ് രക്ഷപ്പെടുത്തിയത് മൂന്നുജീവനുകളാണ്. ബസിനു പുറകില് വന്ന കാര് യാത്രികര് ബ്ലോക്കില്പെട്ട് കാറില്നിന്നും പുറത്തേക്ക് ഇറങ്ങുമ്ബോഴായിരുന്നു അപകടം. കുതിച്ചെത്തിയ മലവെള്ള പാച്ചിലില് ഒഴുകിവന്ന മൂന്നുപേരെയും ജെയ്സണ് ബസിലേക്ക് വലിച്ചു കയറ്റുകയായിരുന്നു. വാഹനങ്ങളില് കുടുങ്ങിയവര്ക്ക് കുടിവെള്ളവും ഭക്ഷണവും ഇവര് എത്തിച്ചുനല്കി. തേജസ് ബസിലെ ജീവനക്കാരായ കണ്ടക്റ്റര് പ്രവീണ്, ഡ്രൈവര് സുരാജ്, കെ.എസ്. ആര്.ടി.സി. ടാക്സി ഡ്രൈവര്മാരായ നിതിന്, റിയാസ് എന്നിവരാണ് രക്ഷാ പ്രവര്ത്തനത്തിനു നേതൃത്വം നല്കിയത്. ഇതിനിടെ മണ്ണുമാറ്റാന് വന്ന ജെ.സി.ബിയുടെ മുകളിലും മണ്ണിടിഞ്ഞു വീണു. പീരുമേട് എം.എല്.എ വാഴൂര് സോമനും ഉദ്യോഗസ്ഥരും തലനാരിഴയ്ക്കാണ് രക്ഷപെട്ടത്.